ছবিটা যখন শুরু করেছিলাম, তখন থেকেই আমায় সবাই জিজ্ঞেস করেছে প্রেশার কতোটা? কারণটা আমি জানি৷ জিত্‍‌ ‍-কোয়েল হিট জুটি৷ তাই তাঁদের কাছে দর্শকের অনেক প্রত্যাশা৷ কৌতূহল রয়েছে আমাদের নিয়ে৷ জিত্‍‌ ‍-কোয়েল একসঙ্গে আবার একটা ছবি করলে কেমন হবে সে বিষয়েই কৌতূহল৷ ‘হান্ড্রেড পার্সেন্ট লাভ’-এর পর ‘বেশ করেছি প্রেম করেছি’...ছবিটার শ্যুটিং প্রায় শেষ৷ এই জার্নিটার মধ্যে দিয়ে যেতে যেতে এটাই মনে হলো, প্রেশার ছিলো, কিন্তু সেটা পজিটিভ৷ জিতের সঙ্গে কাজ করার অভিজ্ঞতা কেমন প্রশ্নের উত্তরে বরাবরই বলি, ফ্যানটাস্টিক৷ ওর নিজের কিছু মতামত, কিছু ইনপুটস ছবিকে সমৃদ্ধ করে৷ এই ছবিতেও তাই হয়েছে৷ ছবিটা যখন শুরু হলো, তখন থেকে রাজাদা (পরিচালক রাজা চন্দ), জিত্‍, আমি আর ইউনিটের বাকি সকলে, সিনিয়র অভিনেতারা, মানে পুরো টিম নিজেদের বেস্ট পারফরম্যান্স দেওয়ার জন্য প্রতিজ্ঞাবদ্ধ ছিলাম এই ছবিতে৷ কারণ আমরা বুঝেছিলাম, আমাদের ওপর কী দায়িত্ব রয়েছে৷ এখন প্রধানত ডাবিং বাকি৷ ফাইনাল এডিটের আগে যাঁরা যতোটুকু দেখেছেন, আমায় এটাই বলেছেন, আমার আর জিতের রসায়ন অনস্ক্রিন বেশ ভালো লাগছে৷ ‘বেশ করেছি প্রেম করেছি’-র মুক্তির খুব একটা দেরি নেই৷ আগামী মাসের ইদে৷ দর্শকরা ছবি দেখেই বলবেন শেষ কথা৷ সেটাও খুব পজিটিভই হবে৷ ইতালি ফেরত এয়ারপোর্টে নামলাম যখন বৃষ্টি ধোয়া শহরের হাওয়া আমায় কানে-কানে যেন সেটাই বলে গেলো...